[{"text_idx": "#000001", "text": "HafanBeth yw ecodyfi?Pwy ydym niGweledigaeth ac amcanionAriannuHanesDyma\u2019n gwaithBlogAdroddiad Cyfarwyddwyr EcodyfiYmgynghoriaethEin prosiectauTrywydd IachDyfodol DyfiGweithredu HinsawddCydweithio ag eraillGweithgareddau gorffenedigGwybodaeth gymunedolGweithredu dros yr HinsawddCyllid a ChymorthArgyfyngauDiwylliantGwastraffTeithioCysylltwch a\u0302 niMore"}, {"text_idx": "#000004", "text": "Gweithredu dros yr HinsawddCyllid a ChymorthArgyfyngauDiwylliantGwastraffTeithio"}, {"text_idx": "#000005", "text": "Prosiect 4 blynedd oedd Gwe Arsyllfa\u2019r Dinesydd (COBWEB) a ariannwyd gan Raglen FP 7 yr UE a ddaeth i ben ym mis Hydref 2017. Bu 13 o bartneriaid Ewropeaidd yn cymryd rhan, gan alluogi dinasyddion i gasglu data amgylcheddol drwy ddefnyddio dyfeisiau symudol. Byddai\u2019r data wedyn yn addas i\u2019w defnyddio mewn ymchwil, wrth wneud penderfyniadau a llunio polisi."}, {"text_idx": "#000006", "text": "Mae COBWEB yn dibynnu ar wyddoniaeth y dinesydd ac yn canolbwyntio ar Warchodfeydd Biosfferau, gan gynnwys Biosffer Dyf. Cefnogodd ecodyfi bobl leol a sefydliadau i fonitro cynefinoedd a dysgu am y Biosffer yn ogystal a\u0302 rhoi cyngor yngly\u0302n a\u0302\u2019r ardal a hybu mynediad i rwydweithiau lleol."}, {"text_idx": "#000007", "text": "Nod y prosiect Cymerau oedd cael cymunedau yn y Borth, Tal-y-bont a\u2019r cylch i ymgysylltu mewn trafodaethau am ddw\u0302r. Comisiynwyd nifer o artistiaid wedi\u2019u hariannu gan Gyngor Ymchwil y Celfyddydau a\u2019r Dyniaethau i gydweithio a\u0302 chymunedau dros gyfnod o ddeuddeg mis, o fis Medi 2015 tan fis Awst 2016. Mae Map Dw\u0302r digidol wedi cael ei greu i adlewyrchu\u2019r holl straeon lleol a ddaeth i law drwy\u2019r broses hon. Ecodyfi a arweiniodd yr ymgysylltiad cymunedol gan chwarae ro\u0302l wrth gyfathrebu a chysylltu a\u0302 mentrau eraill."}, {"text_idx": "#000010", "text": "Nod y prosiect oedd datblygu potensial Llwybr Cenedlaethol Glyndw\u0302r, drwy adnabod a chodi ymwybyddiaeth o\u2019r gwahanol asedau, fel llety, siopau, lleoedd i fwyta ac adnoddau treftadaeth a hamdden megis adeiladau rhestredig, llwybrau beicio a cherdded yn ogystal a\u0302 theithiau cyhoeddedig."}, {"text_idx": "#000011", "text": "Bu ecodyfi yn rheoli\u2019r prosiect gyda Rhwydwaith Cyrchfan Canol a Gogledd Powys er mwyn helpu busnesau lleol i ymgysylltu\u2019n fwy a\u0302 thwristiaeth gerdded fel cynnyrch ac i ehangu\u2019r sector hwnnw."}, {"text_idx": "#000012", "text": "Prosiect a fu\u2019n ystyried ac yn dathlu\u2019r cysylltiadau rhwng iaith, diwylliant, tirwedd a natur Cymru ym Miosffer Dyfi."}, {"text_idx": "#000015", "text": "Gwres oedd y prosiect cyntaf i ecodyfi ei gynnal yn enw Biosffer Dyfi, ar o\u0302l sicrhau cymorth grant gan Lywodraeth y DU. Gwnaethom gyhoeddi cyfle i ddeiliaid tai gael grant i osod gwres o ffynonellau adnewyddadwy, fel mabwysiadwyr cynnar y Cymhelliant Gwres Adnewyddadwy."}, {"text_idx": "#000016", "text": "Prosiect a ariannwyd dros bum mlynedd gan y Loteri Fawr oedd rhaglen Mentro Allan ac a gefnogwyd gan rwydwaith amrywiol o bartneriaid lleol a chenedlaethol gyda\u2019r nod o annog ystod o grwpiau anweithgar i ddod yn fwy egni\u0308ol; trefnodd ecodyfi amrywiaeth o weithgareddau am ddim ym Mro Ddyfi yn delio a\u0302 thema arwahanrwydd yng nghefn gwlad."}, {"text_idx": "#000017", "text": "Bwriad y prosiect oedd hybu rhesymau dros ymweld a\u0302 Biosffer Dyfi yn seiliedig ar nodweddion diwylliannol unigryw\u2019r ardal, yn enwedig chwedlau, straeon a chymeriadau, er mwyn manteisio ar Flwyddyn y Chwedlau yn 2017. Contractiwyd artistiaid lleol gan ecodyfi i adnabod straeon a chwedlau allweddol sy\u2019n atgyfnerthu ymdeimlad a\u0302 lle ac fe ddaethont yn fyw drwy ddigwyddiadau cyfranogol. Ariannwyd hyn drwy grant TPIF Croeso Cymru."}, {"text_idx": "#000022", "text": "Gwasanaeth cefnogi ynni adnewyddadwy Llywodraeth Cymru yw Ynni Lleol sy\u2019n darparu cymorth ariannol a thechnegol ar draws Cymru i ddatblygu cynlluniau ynni adnewyddadwy cymunedol. Ecodyfi yw\u2019r man cyswllt i Geredigion, gogledd Powys a de Gwynedd, ar gontract i\u2019r Ymddiriedolaeth Arbed Ynni."}, {"text_idx": "#000023", "text": "Mae Adfywio Cymru\u2019n helpu grwpiau cymunedol i fynd i\u2019r afael ag achosion ac effeithiau newid yn yr hinsawdd drwy gyngor, hyfforddiant, mentora a chymorth technegol gan ymarferwyr cymunedol profiadol eraill. Ecodyfi yw\u2019r man cyswllt i ogledd Ceredigion, gogledd Powys a de Gwynedd, ar gontract i Gymdeithas Ymddiriedolaethau Datblygu Cymru."}]